  Майя Бывальцева Удмуртилэн тӧроезлэн интыужез понна вожвылъяськонэз быръёнъёсын вить кандидатъёс азьланьтозы. Кызьы вераз иворъёсъя «Удмуртия» агентстволы элькунысь Быръёнъёсъя валтӥсь ӧрилэн секретарез Олег Пырегов, ЦИК-е ужкагазъёсты ваись кандидатъёс пӧлын толон берпуметӥез луиз «Справедливая Россия» партилэн улосвыл ёзэтэзлэн кивалтӥсез Фарид Юнусов. Азьвылгес ужкагазъёссэс сётӥзы элькун тӧролэсь ужзэ огдырлы быдэсъясь Александр Бречалов, КПРФ-лэсь но ЛДПР-лэсь кандидатъёс Владимир Бодров но Тимур Ягафаров, озьы ик «Коммунистическая партия социальной справедливости» огазеяськонлэн ыстэм муртэз Андрей Иванов. Куара сётонэ 8 адями пыриськыны малпа вал. Но «Партия возрождения России», «Партия налогоплательщиков России» огазеяськонъёсысь Павел Бутченко но Людмила Ниязова, ПАРНАСысь Олег Овчинников ЦИК-е ужкагазъёссэс ӧз вае. Тодэ вайытом, Удмуртилы тӧроез быръёнъёс 10-тӥ куарусёнэ ортчозы. Та сярысь вань иворъёс татын: «Удмуртилы тӧроез быръёнъёс — 2017» Тегъёс: Политика быръёнъёс Удмуртия Быръёнъёсъяӧри  